JUDEŢUL HUNEDOARA

# JUDEŢUL HUNEDOARA

### CONSILIUL LOCAL VULCAN

CONSILIUL LOCAL AL MUNICIPIULUI VULCAN

**HOTĂRÂRE NR. 49 /2017**

privind aprobarea închirierii prin licitaţie publică a unui teren aparținând domeniului public al municipiului Vulcan , în suprafață de 27 mp , situat pe str. Nicolae Titulescu, nr. 25. bl.G, , în vederea amenajării unei terase

 **Consiliul local al municipiului Vulcan,**

Având în vedere expunerea de motive a Primarului municipiului Vulcan, dl. Gheorghe Ile, înregistrată sub nr. 54/9612/2017 prin care se propune aprobarea închirierii prin licitaţie publică a unui teren aparținând domeniului public al municipiului Vulcan , în suprafață de 27 mp, situat pe str. Nicolae Titulescu, nr. 25. bl.G, în vederea amenajării unei terase,

 Văzând Proiectul de hotărâre nr. 54/9613/2017, raportul Direcției ADPP din cadrul aparatului de specialitate al Primarului Municipiului Vulcan înregistrat sub nr. 54/9614/2017, avizul comisiei de specialitate ”Amenajarea teritoriului protecţia mediului şi turism” înregistrat sub nr. 64/9615/2017, de pe lângă Consiliul local

Având în vedere cererea dnei Polgar Cristina înregistrată sub nr. 11618/31.01.2017 ;

 Ținând cont de prevederile H.C.L nr. 8/2017 privind menţinerea în anul 2017 a taxelor de închiriere şi folosinţă a terenurilor aparţinând domeniului public şi privat al municipiului Vulcan,aşa cum au fost stabilite prin H.C.L nr. 114/2014;

În conformitate cu prevederile art. 14 și art. 15 din Legea nr. 213/1998 privind proprietatea publică şi regimul juridic al acesteia, cu modificările și completările ulterioare, precum și cu prevederile art. 861, alin (3) din Noul Cod Civil;

În temeiul art.36 alin.(5) lit. „a”, art. 45 alin. (3) şi art. 123 alin. (2) din Legea administraţiei publice locale nr. 215/2001,republicată, cu modificările şi completările ulterioare;

***HOTĂRĂŞTE :***

 **Art.1** Se aprobă închirierea prin licitaţie publică a unui teren aparținând domeniului public al municipiului Vulcan , în suprafață de 27 mp , situat pe str. Nicolae Titulescu, nr. 25. bl.G, parter, în vederea amenajării unei terase, identificat **conform anexei nr. 1** care face parte integrantă din prezenta hotărâre .

  **Art.2** Se aprobă caietul de sarcini pentru închirierea prin licitaţie publică a terenului prevăzut la art.1 , conform **anexei nr. 2** care face parte integrantă din prezenta hotărâre.

 **Art.3**. Închirierea se va face în urma adjudecării licitaţiei publice, pentru o durată de 3 ani, cu posibilitate de prelungire.

 **Art.4**. Preţul de pornire al licitaţiei va fi de 4, 65 lei/mp /lună, preţ care va fi indexat anual cu indicele oficial al inflaţiei.

 **Art.5**. Se împuterniceşte Primarul municipiului Vulcan să organizeze licitaţia şi să încheie contractul de închiriere cu persoana câştigătoare, în baza raportului de adjudecare a licitaţiei.

 **Art.6**. Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.

 **Art.7** Prezenta hotărâre se comunică Instituţiei Prefectului - judeţul Hunedoara, primarului municipiului Vulcan, Direcţia Administrarea Domeniului Public şi Privat, Arhitect şef , Direcţiei economice şi se aduce la cunoştinţă publică.

 VULCAN, 31.05.2017

 PREŞEDINTE DE ŞEDINŢĂ: CONTRASEMNEAZĂ:SECRETAR Consilier Petculescu Petre Dan Jr. Peter Rodica

 Prezenta hotărâre a fost adoptată prin vot liber exprimat , fiind exprimate 17 voturi „pentru”